ഐഎസില് ചേര്ന്ന മലയാളികളടക്കം മടങ്ങിയെത്തുമെന്ന് സൂചന രാജ്യത്ത് ജാഗ്രത നിര്ദേശം കാബൂള്: ഐഎസില് ചേര്ന്ന മലയാളികള് അടക്കമുള്ളവര് അഫ്ഗാനില്നിന്ന് മടങ്ങിയെത്തുമെന്ന സൂചനയെ തുടര്ന്ന് വിമാനത്താവളങ്ങളിലും തുറമുഖങ്ങളിലും ജാഗ്രതാ നിര്ദേശം നല്കി. മലയാളികള് അടക്കം എന്ഐഎ കേസില്പ്പെട്ട 25 പേരാണ് അഫ്ഗാനിസ്ഥാനിലുള്ളത്. സര്ക്കാരിന്റെ അറിവോ സമ്മതമോ ഇല്ലാതെയാണ് ഇവര് തിരിച്ചെത്താന് പദ്ധതിയിടുന്നതെന്നാണ് സൂചന. അതിര്ത്തിയില് അടക്കം പരിശോധന കര്ശനമാക്കി. നിലവില് ഇവരുടെ മടങ്ങി വരവുമായി ബന്ധപ്പെട്ട് കേന്ദ്ര സര്ക്കാര് നിലപാട് സ്വീകരിച്ചിട്ടില്ല. ഐഎസില് ചേര്ന്ന മലയാളികളടക്കമുള്ളവരെ നാട്ടിലെത്തിച്ച് ഇന്ത്യന് നിയമമനുസരിച്ചുള്ള ശിക്ഷ നല്കണമെന്ന് ബന്ധുക്കളും മറ്റും ആവശ്യപ്പെടുന്നുണ്ട്.